แรงขายทำกำไรหุ้นใหญ่กด SET พลิกปิดลบเกือบ 10 จุด
แรงขายทำกำไรหุ้นใหญ่กด SET พลิกปิดลบเกือบ 10 จุด โดยดัชนีปิดตลาดวันนี้ ที่ระดับ 1,799.06 จุด ลบ 9.83 จุด หรือ 0.54% มูลค่าการซื้อขาย 7.99 หมื่นล้านบาท
6 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,799.06 จุด ลบ 9.83 จุด หรือ 0.54% มูลค่าการซื้อขาย 7.99 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในช่วงเย็นวันนี้พลิกปิกลบ โดยเกิดจากแรงขายทำกำไรจากหุ้นขนาดใหญ่ อาทิ PTT, EA, IVL เป็นต้น ซึ่งคาดว่ามีสาเหตุที่ก่อนหน้านี้ในช่วงเดือนกันยายน ปี 2560 หุ้นดังกล่าวได้ปรับตัวเพิ่มขึ้นเยอะมาก ทำให้เกิดการขายทำกำไรในวันนี้
อย่างไรก็ตาม มองว่าภาวะตลาดฯในช่วงนี้ยังคงอยู่ในช่วงของการขายทำกำไร โดยเป็นการสลับซื้อ-ขายหุ้นในหลายๆกลุ่ม พร้อมทั้งคาดว่าหุ้นกลุ่มธนาคารพาณิชย์มีโอกาสที่จะมีกำไรเพิ่มขึ้นทั้งจากไตรมาสก่อนและปีก่อน
สำหรับแนวโน้มภาวะตลากฯในวันพรุ่งนี้ (7 มี.ค.) คาดว่าตลาดฯน่าจะทรงตัว แนะนำจับตาหุ้นกลุ่มธนาคารพาณิชย์ พร้อมให้กรอบการแกว่งที่ 1,790-1,810 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BANPU มูลค่าการซื้อขาย 9,920.15 ล้านบาท ปิดที่ 22.90 บาท ลดลง 0.30 บาท
EA มูลค่าการซื้อขาย 6,934.12 ล้านบาท ปิดที่ 50.25 บาท ลดลง 9.50 บาท
PTT มูลค่าการซื้อขาย 6,800.56 ล้านบาท ปิดที่ 552 บาท ลดลง 10 บาท
ADVANC มูลค่าการซื้อขาย 2,904.73 ล้านบาท ปิดที่ 200 บาท เพิ่มขึ้น 3.50 บาท
CPF มูลค่าการซื้อขาย 2,096.05 ล้านบาท ปิดที่ 23.80 บาท เพิ่มขึ้น 1.10 บาท
 
ตลาดหุ้นเอเชีย
